***On and On and On*** (arī ***On & On & On***) ir Zviedrijas popmūzikas grupas ABBA singls. Dziesmas autori ir Bjērns Ulveuss un Benni Andešons, bet vokālo sniegumu veido Angnētas Feltskūgas un Anni Fridas Lingstades balsis. Šī dziesma tika izdota 1980. gadā albuma *Super Trouper* sastāvā, kā arī kā singls piecās valstīs. Dziesma ir sacerēta doriskajā skaņkārtā.

Dziesmas vēsture
----------------

*On and On and On* sākotnēji sacerēšanas stadijā nosaukums bija ieplānots ***Esses vad det svänger när man spelar jazz*** (latviešu: *Dievs visvarenais, kāds svings notiek, kad tu spēlē džezu*). Ar šādu nosaukumu šo dziesmu sāka ierakstīt jau 1980. gada 12. februārī, bet vēlāk dziesmas nosaukums mainījās uz ***Til' the Night is Gone***. Dziesma saglabāja šādu nosaukumu no 1980. gada 9. līdz 24. aprīlim, kad to pārdēvēja par *On & On & On*.

Singls tika izdots tikai noteiktās teritorijās — Austrālijā un Japānā ar *The Piper* B-pusē, Argentīnā, Kanādā ar B-pusi *Our Last Summer* un ASV 12" formātā vienlaikus ar *Super Trouper* and *Lay All Your Love on Me*, ar kuriem tas ieguva 1. vietu *Hot Dance Club Play* singlu topā, kā arī izdots 7" formātā ASV.

Singls tika veidots iedvesmojoties no *The Beach Boys* dziesmas *Do It Again*. *On & On & On* piedziedājuma fona vokālu izpildīja ABBA dalībnieks Benni Andešons. Turpretī *The Beach Boys* dalībnieks Maiks Lavs savā 1981. gada solo albumā izpildīja *On and On and On* kaverversiju. Albuma veidošanas laikā *The Beach Boys* tikās ar ABBA un novērtēja grupas centienus izmantot viņu singla vokālo sniegumu. Šī dziesma arī tika izmantota veidojot *Slipping Through My Fingers Medley*, kas tika izdots LP formātā Japānā.

### Dziesmas izpildījumi

*On and On and On* tika izpildīts *Show Express* vācu televīzijas šovā. Neilgi pirms iecerētās šova filmēšanas Vācijā, tika saņemti sagūstīšanas draudi pret Bjērna un Angnētas bērniem, tāpēc uzstāšanās tika filmēta Stokholmā. Ja grupa būtu filmējusi Vācijā, tad viņiem būtu iespēja izpildīt arī citas dziesmas no jaunā albuma, ne tikai *On and On and On*, *The Winner Takes it All* un *Super Trouper*. Šis *On & On & On* izpildījums vēlāk tika pārraidīts arī Zviedrijas televīzijā šovā *Bälinge byfest*, kur pirms izpildījuma skatītājiem *On and On and On* "piesaka" Frīda, rādot dažādu smieklīgu mīmiku. 2004. gadā televīzijas šovā *Diggiloo* tika parādīts neliels fragments no šova mēģinājuma, kur tiek izpildīta šī dziesma, bet ir arī atrodami videomateriāli ar visu dziesmas mēģinājumu, bet melnbaltā krāsā. 2015. gada novembrī SVT publiskajā televīzijas arhīvā tika publicēta šova *Bälinge byfest* sērija, kurā ir redzams krāsains dziesmas izpildījuma mēģinājums augstā kvalitātē.

Singls tika izpildīts arī "dzīvajā" *Dick Cavett meets ABBA* koncerta laikā. Viena no *Dick Cavett meets ABBA* koncerta pārraidēm beidzās ar šo dziesmu, bet cita — turpinājās, tāpēc pilnais singla izpildījuma video ir grūti atrodams. 1986. gadā *Dick Cavett meets ABBA* izpildījuma audio tika izdots *ABBA Live* albuma sastāvā, kā viens no trijiem bonusa skaņu celiņiem CD izdevumā.

### Dziesmas video

Pirmo reizi grupas darbības laikā dziesmas video tika veidots kā fotomontāža, kas mēģināja atainot dziesmas darbību izmantojot attēlus no ABBA koncerta Lasvegasā 1979. gadā, grupas ASV un Eiropas koncerttūres laikā. Daži kadri no šī video vēlāk tika izmantoti 1992. gada *Dancing Queen* atkalizdevuma video. Dziesmas video ir dzirdama *On and On and On* agrīnā versija, kura beigās ir vēl viens piedziedājums.

1993. gadā dziesma tika pagarināta, lai ABBA singlu un video apkopojumā *More ABBA Gold* *On and On and On* garums (3:40) būtu atbilstošs dziesmas video garumam (4:11), kurā šī pagarinājuma vietā ir agrīnās versijas piedziedājums:

"Standing up is scary if you think you’re gonna fall
Like a Humpty-Dumpty 'fraid of falling off your wall
I say if you ever wanna know what’s going on
Gotta keep on rocking baby, 'till the night is gone…"
Šī dziesmas daļa netika izdota stereo formātā līdz 2011. gadam, kad šī dziesmas versija tika izdota albuma *Super Trouper Deluxe Edition* sastāvā.

Panākumi topos
--------------

| Tops | Vieta |
| --- | --- |
| Karogs: Austrālija Austrālijas singlu tops | 9 |
| Karogs: Francija Francijas singlu tops | 18 |
| Valsts karogs: Amerikas Savienotās Valstis *Billboard* singlu tops | 90 |
| Karogs: Japāna Japānas singlu tops | 1 |

### Gada noslēguma topi

| Tops | Vieta |
| --- | --- |
| Karogs: Japāna Japānas singlu tops | 16 |

Atsauces
--------

1. 1 2 3  Singla Japānas izdevuma informācija
2. 1 2 3  *On and On and On* Kanādas izdevuma informācija
3. 1 2 3 4 5 6  *On and On and On* ASV izdevuma informācija, discogs.com
4. 1 2 3  *On & On & On* sākotnējie nosaukumi: *Til' the Night is Gone*
5. 1 2 3  *On & On & On* sākotnējie nosaukumi: *Esses vad det svänger när man spelar jazz*
6. 1 2 3 4  «Karls Magnuss Palms, albuma *Super Trouper* veidošanas informācija». Arhivēts no oriģināla, laiks: 2016. gada 5. martā. Skatīts: 2015. gada 28. martā.
7. ↑  Dziesmas rediģijumu un ierakstu vēsture, abbaomnibus.net
8. ↑  "Lay All Your Love on Me" 12" izdevuma informācija
9. ↑  Maika Lava albuma *Looking Back With Love* dziesmu saraksts un 1981. gada izdevums
10. ↑  Informācija par *Slipping Through My Fingers Medley*
11. 1 2 3 4 5 6  «Informācija par ABBA uzstāšanos 1980. gadā, šova *Show Express* laikā». Arhivēts no oriģināla, laiks: 2014. gada 31. decembrī. Skatīts: 2015. gada 17. februārī.
12. ↑  Šova *Diggloo* mēģinājuma versija *YouTube*
13. ↑  Rets, melnbalts *On & On & On* mēģinājuma ieraksts no *Show Express* *YouTube*
14. ↑  SVT publiskais TV arhīvs[novecojusi saite]
15. ↑  Dziesmas izpildījuma mēģinājums (no SVT publiskā TV arhīva) *YouTube*
16. 1 2  «*Dick Cavett meets ABBA* koncerta informācija». Arhivēts no oriģināla, laiks: 2012. gada 8. aprīlī. Skatīts: 2015. gada 17. februārī.
17. ↑  Dika Kaveta koncerta versija, kura beidzas ar *On and On and On* *YouTube*
18. 1 2  Koncerta versija, kura beidzas ar *Thank You for the Music* *YouTube*
19. ↑  *Dick Cavett meets ABBA* izpildījuma pilnais audio *YouTube*
20. ↑  Nepilns *On and On and On* izpildījuma video *YouTube*
21. ↑  *ABBA Live* albuma pilnā versija *YouTube*
22. ↑  Albuma *ABBA Live* dziesmu saraksts
23. ↑  *Dancing Queen* 1992. gada atkalizdevuma video klips *YouTube*
24. ↑  Singla *On and On and On* oficiālais video klips *YouTube*
25. ↑  «Dziesmas vārdi metrolyrics.com, bez papildu panta». Arhivēts no oriģināla, laiks: 2015. gada 21. martā. Skatīts: 2015. gada 22. februārī.
26. 1 2  *On and On and On* vārdi ar papildu pantiņu
27. ↑  Singla pagarinātās versijas informācija
28. ↑  Albuma *Super Trouper* atkalizdevumu dziesmu saraksti un piezīmes
29. ↑  «ABBA singlu panākumi Austrālijā». Arhivēts no oriģināla, laiks: 2017. gada 10. martā. Skatīts: 2017. gada 29. septembrī.
30. ↑  «ABBA panākumi Francijas singlu topā». Arhivēts no oriģināla, laiks: 2012. gada 29. martā. Skatīts: 2014. gada 23. maijā.
31. ↑  «ABBA singlu panākumi ASV». Arhivēts no oriģināla, laiks: 2012. gada 29. februārī. Skatīts: 2010. gada 21. jūnijā.
32. 1 2  *On & On & On* panākumi Japānā